b"\n_START_ARTICLE_\nJoan Mayn\xc3\xa9 i Torras\n_START_SECTION_\nBiografia\n_START_PARAGRAPH_\nFill d'un enginyer, un professor descobr\xc3\xad la seva predisposici\xc3\xb3 art\xc3\xadstica quan tenia 13 anys. Estudi\xc3\xa0 a l'Escola de la Llotja i treball\xc3\xa0 amb Vicen\xc3\xa7 Navarro, Joaquim Ros i Josep Maria Camps i Arnau. Doctor en Belles Arts, a partir de 1968 fou professor a l'Escola de Belles Arts de Sant Jordi i posteriorment (1985-98) catedr\xc3\xa0tic a la Facultat de Belles Arts de la UB, de la que tamb\xc3\xa9 fou director del departament de Processos de l'Expressi\xc3\xb3 Pl\xc3\xa0stica. El 1991 organitz\xc3\xa0 el Primer Congr\xc3\xa9s de Belles arts, que establ\xc3\xad les bases del programa d'estudis de les facultats de Belles Arts. Els seus primers treballs els realitz\xc3\xa0 al seu petit estudi de Sant Boi, i m\xc3\xa9s tard a l'estudi del Papiol situat a la seva resid\xc3\xa8ncia d'estiueig que es convert\xc3\xad en resid\xc3\xa8ncia definitiva. La seva obra m\xc3\xa9s coneguda \xc3\xa9s el retaule en alabastre policromat del Santuari de Torreciutat. Pare de sis fills, va morir el 14 de novembre de 2016."